**P.nr. 906/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale ndaj të akuzuarit B Z nga Peja, Rr.” M.T pa nr për shkak të veprës penale “ Vjedhje e shërbime komunale nga neni 314 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr. 2221/2019 të datës 07.10.2019 , pas mbajtjes së shqyrtimit fillestar me datë 24.02.2020 , në prezencë të Prokurorit të shtetit Sadije Muriqi , të akuzuarit B Z , e në mungesë te palës se dëmtuar te njëjtën dite muar dhe shpalli , kurse me dt. 24.02.2020 merr këtë:

**A K T GJ Y K I M**

I akuzuari B Z i lindur me ... ne fsh J e madhe K-Peje ,tani me vendbanim ne Peje rr M T pa.nr , i biri i H , nënës H e gjinisë SH , inzhiner i elektronikes , me profesion penzioner , i martuar baba i 4 fëmijëve , gjendjes së mesme ekonomike, i identifikuar me nr. pers ... i lëshuar ne shtetin Suedez , shqiptar . shtetas i Republikës së Kosovës , gjendet në liri,

**ËSHTË FAJTOR**

**Për shkak se:**

Më dt. 29.11.2017 ne rr M.T ne Peje saktësisht ne objektin e tij familjare siguron shërbimet për te cilat dihet se mundësohet vetëm ne shkëmbim te kompensimit te shmang pagesën për shërbime te tilla ne atë mënyrë qe gjate nje kontrolli te bere nga ekipi te kompanisë “ KEDS” është vërejtur se njehsori ne anën e djathte ne drejtim te diskut ka hapësirë ndërmjet xhamit dhe metalit kapakut vërehet se është dëmtuar përmes shiritit filmik dhe është penguar puna e diskut për te mos e bere matjen e shpenzimit te energjisë ashtu qe energjia e shpenzuar nuk është regjistruar me çrrastë ndërmarrjes se dëmtuar KEDS distrikti ne Peje i shkakton dëme materiale ne lartësi prej 2577.74 euro.

-Me çka ka kryer vepër penale, “ Vjedhje e shërbime komunale ” nga neni 314 të KPRK-së,

Andaj, gjykata duke u bazuar në nenin 7,39,40,43,46 të KPRK-së, nenit 314 KPRK-së, si dhe nenit 365 të KPPRK-së, të akuzuarit B Z i shqipton:

**DËNIM ME GJOBË**

Ashtu që të akuzuarit B Z , i cakton dënim me gjobë në shumë prej 300€ ( treqind) euro e të cilin dënim është i obliguar që ta paguaj në afat prej 30 ditësh pas plotfuqishmërisë së aktgjykimit,

Nëse i akuzuari i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

I akuzuari obligohet që në emër të shpenzimeve të procedurës penale të paushallit gjyqësor të paguaj shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar - KEDS-it, për realizimin e kërkesë pasurore – juridike udhëzohet ne kontest civil

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr. 2221/19 të datës 07.10.2019 , ndaj të akuzuarit B Z nga Peja, Rr.” M T ” p.n për shkak të veprës penale “ Vjedhja e shërbime komunale nga neni 314 të KPRK-së,

Gjykata ka caktuar shqyrtimin fillestarë me datë 24.02 2020, Pas leximit të aktakuzës nga ana e Prokurorit të shtetit PP/II.nr.2221/19 të datës 07.10.2019 , në seancën e shqyrtimit fillestar, gjykata është bindur se i akuzuari i ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin , benefitet dhe pasojat e pranimit të fajësisë dhe i akuzuari ka deklaruar se i ka kuptuar të gjitha benefitet dhe pasojat e pranimit të fajësisë dhe duke deklaruar se e pranon fajësinë për vepër penale me të cilën ngarkohet, është e vërtet se lokali për te cilën është ngritur aktakuza për veprën penale për te cilën akuzohem n rrugën Mbretëresha T është prone e imja jam pronar i te njëjtit lokal ne atë kohe ka qene kafiteri dhe tani është kafiteri me firmën SH per kohen kur është kryer inspektimi lokalin e kame pasur me qira qiramarrës ka qene nje qytetar nga Prizreni me emrin Ramiz por ora është evidentuar ne emrin time kur ja kame dhënë me qira , lokalin e kame dhënë me pa kontratë dhe nuk mund te deklarohem saktësisht se qka ka ndodhur pa rregullsitë me orëmatësin për këtë arsyeje e pranoj fajësinë

Prokurori i shtetit ka deklaruar se pajtohet me pranimin e fajësisë nga ana e të akuzuarit, i njëjti pranim është bërë në mënyrë vullnetare nga i akuzuari dhe ka mbështetje në shkresat e lëndës, konsideron se i njëjti pranim i fajësisë ka mbështetje në provat të cilat gjenden në shkresat e lëndës.

Në vijim gjykata , pas dëgjimit te palëve ka marr aktvendim me te cilin e ka pranuar pranimin e fajësisë ngase ka konstatuar se janë plotësuar te gjitha kushtet ligjore për një gjë te tille , ne këtë aspekt gjyqtari i vetëm gjykues ka konstatuar se i akuzuari e ka kuptuar natyrën dhe pasojat e pranimit te fajësisë , dhe se pranimi i fajësisë është bere vullnetarisht nga i akuzuari dhe se pranimi i fajit mbështetet ne faktet e çështjes qe përmban aktakuza , dhe aktakuza nuk përmban asnjë shkelje te qarte ligjore apo gabime ,nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë : procesverbali i dt 29.11.2017 procesverbali i kontrollit nr 97245 Fatura me nr. DPEHP17111613 te dt 13.12.2017 foto dokumentacion i cili gjendet ne shkresat e lendes , si dhe fotografit e vendit te ngjarjes, pas shikimit dhe analizimit gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, i vie keq, pati sjellje korrekte në shqyrtim fillestar, ndërkaq nga rrethanat rënduese për të akuzuarin e lartcekur gjykata nuk ka gjete asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Konform nenit 463 par 1 dhe 2 te KPPRK-së gjykata palën e dëmtuar KEDS-së distrikti ne Peje për realizimin e kërkesës pasurore juridike e ka udhëzuar ne kontest civil, për arsyje te dhënat e mbledhur ne procedurës penale nuk paraqesin baze te sigurt për gjykim te plot as te pjesrishëm lidhur me demin – lartësinë e demit te shkaktuar dhe për këtë arsyeje palën e dëmtuar e ka udhëzuar që kërkesën pasurore juridike mund te realizoj ne kontes civil ,

Duke u bazuar në nenin 450 të KPPRK-së, e obligoi të akuzuarin në paguar jen e shpenzimeve të procedurës penale të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm**

**P.nr. 906/19 te dt 24.02.2020**

**Sekretarja juridike Gjyqtari i vetëm gjykues**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.